

המכללה לבטחון לאומי  
מחזור מ"ז, 2019-2020

**קורס יסודות הביטחון הלאומי בראייה גלובלית**

**ד"ר ענת שטרן**

מגיש: **מלכי חיים**  
ת.ז.: 031948821  
דצמבר 2019

*ישנה טענה לפיה* ***הגלובליזציה מאיימת על מעמדה של מדינת הלאום****. בחרו סוגיה גלובאלית (ניתן לבחור סוגיה שנדונה בקורס או סוגיה אחרת, על פי רצונכם), הציגו אותה ואת הקשר שלה ליסודות הביטחון הלאומי ונתחו את יכולתה של המדינה להתמודד עמה לאור התמורות הגלובאליות.*

ראשית על מנת להבין את המורכבות והאיומים, אם קיימים, על מדינת הלאום מתופעת הגלובליזציה. עלינו להבהיר את מושגי היסוד בהקשר למדינת הלאום. בעבודה זו אנסה לעמוד על סוגיית ההגירה וכיצד זו מהווה או שאינה מהווה איום על מדינת הלאום.

אם ניגש לחומרי הלימוד באזרחות המופצים על יד משרד החינוך נמצא בהגדרות הבאות מספר הבהרות חשובות:

1. מדינת לאום אתנית תרבותית: **מדינה בה קיים רוב אתני תרבותי אחד** (לצד קבוצות אתניות נוספות). **מאפייני הרוב האתני באים לידי ביטוי בסמלי המדינה, במוסדות המדינה ובמועדים המצוינים בחוק**. דוגמה: מערכת החינוך תכלול תכנים הקשורים למאפייני הרוב האתני במדינה זו. לצד המאפיינים האתניים של המדינה קיימים גם יסודות פוליטיים משותפים היכולים לכלול: הסכמה על שלטון דמוקרטי, רצון לחיים משותפים ופלורליסטים.
2. מדינת דו לאומית: מדינה בה קיימים **שני לאומים מרכזיים** (לצד קבוצות אתניות נוספות). **המאפיינים האתניים של שני הלאומים באים לידי ביטוי בסמלי המדינה, במוסדות המדינה ובמועדים המצוינים בחוק**. דוגמה: מערכת החינוך במדינה זו תכלול את המאפיינים האתניים של שני הלאומים המרכזיים. לצד המאפיינים האתניים של המדינה קיימים גם יסודות פוליטיים משותפים היכולים לכלול: הסכמה על שלטון דמוקרטי, רצון לחיים משותפים ופלורליסטים.
3. מדינה רב לאומית: מדינה בה קיימים **יותר משני לאומים מרכזיים** (לצד קבוצות אתניות נוספות). המאפיינים האתניים של הלאומים באים לידי ביטוי בסמלי המדינה, במוסדות המדינה ובמועדים המצוינים בחוק. דוגמה: מערכת החינוך במדינה זו תכלול את המאפיינים האתניים של הלאומים המרכזיים. לצד המאפיינים האתניים של המדינה קיימים גם יסודות פוליטיים משותפים היכולים לכלול: הסכמה על שלטון דמוקרטי, רצון לחיים משותפים ופלורליסטים. מדינת כלל אזרחיה/מדינת לאום פוליטית המדינה מזוהה עם כל האזרחים מכל הקבוצות השונות (ללא קשר לשייכות אתנית). **הסמלים, המועדים ומוסדות המדינה מבטאים מאפיינים נבחרים המשותפים לכל אזרחי המדינה**. מדינה זו **מדגישה את השוויון הקיים בין כלל האזרחים ללא קשר למוצאם האתני**.

אם כך נשאל מה הן ההצדקות לקיומה של מדינת לאום, בכך ניתן להסכים כי מהותה של מדינת לאום היא להגן על הלאום/הלאומים שבחרו לחיות במדינה זו מפני איומים הנשקפים להם על אופי חייהם. ניתן לומר כי במדינת לאום אתנית תרבותית הדבר בא לידי ביטוי באופן המובהק ביותר, מעצם היותה מוגדרת מלאום ותרבות ספציפיים.

זאת ועוד ניתן לומר כי בכל מדינת לאום דמוקרטית, בהתאם להכרעת הרוב, יקבעו הסמלים והמנהגים במדינה השומרים על האופי הספציפי של המדינה כמדינת לאום. בכך ישמרו זכויות הפרט של המיעוט אך בהחלט יבואו לידי ביטוי מאפיינים תרבותיים ייחודיים ללאום המהווה את הרב במדינה.

עוד יש לומר כי הזכות לתרבות ייחודית קיימת לכל לאום המהווה חלק ממדינת הלאום, גם אם איננו הרוב השולט. זאת בהתאם לזכויות המיעוט הנהוגות בכל דמוקרטיה.

אם כן לאחר שהבהרנו את המושגים הבסיסיים בתחום מדינת הלאום ניתן לומר כי ישנן ארבע מדינות לאום מוכרות:

1. מדינת לאום אתנית תרבותית.
2. מדינת דו לאומית.
3. מדינה רב לאומית.
4. מדינת כלל אזרחיה.

במקרה דנן נבחן את השפעת ההגירה על מדינת לאום אתנית תרבותית אשר קיימים בה מיעוטים שונית ומגוונים, לשם הדוגמא נתייחס לגרמניה כדמוקרטיה אשר קלטה הגירה משמעותית בעשור האחרון והשפעת ההגירה כתופעה גלובלית על גרמניה כמדינות לאום.

ההגירה כתופעה גלובלית מהווה גורם משפיע על כל אחד מיסודות הבטל"ם, על מנת להתייחס ליסודות בהקשר ההגירה ארצה לעמוד על השפעת ההגירה בכל אחד מהיסודות בקצרה:

1. **הגנה לאומית** – בתחום זה ניתן לומר כי קליטת גלי עלייה גדולים טומנים בחובם איומי בטחון גדולים. ראשית מעצם כניסתם של מהגרים קיימת סכנה של החדרת סוכנים של מדינות זרות לגבולות, כניסה של גורמי טרור במסווה של מהגרים תמימים וכמובן של גורמי פשיעה המחפשים "שטח מחייה". בנוסף יש לציין כי אוכלוסיות מהגרים חלשות לעיתים מהוות הזדמנות לגורמי פשיעה הפועלים בתוך המדינה ומקיימים קשרים גלובליים למול מדינות אחרות (סחר בסמים, נשים וכו').
2. **מדינאות** – מורכבות בהקשרים של משמעויות כבדות בטיפול בסוגיות מהגרים בהקשר היתרי שהייה, אישור להגירה וכד'. מורכבות מול מדינות שמהן יצאו המהגרים, פעילות בתחום בקשות המקלט והפליטות ועוד ועוד..
3. **חברה** – הגירה טומנת בתוכה השפעה ישירה על מערכות חברתיות בכלל המדינה. החל ממערכות חברתיות הקולטות את המהגרים, המשך בהקשרים של פעילויות חינוך ותרבות במדינה, בתי ספר, תרבות פנאי וכו'. הגירות משמעותיות של מהגרים אשר מאופיינת בחתך תרבותי אחיד (כגון ההגירה ממדינות חבר העמים לישראל או ההגירה לגרמניה ממדינות אפריקה) לעיתים מביאה ליצירה של תת חברה פנים מדינתית המאופיינת במתח שבין שימור התרבות הקודמת למול הרצון להשתלב ולקיים את תהליך "האינטגרציה המושלם"...
4. **כלכלה** – היבטי הכלכלה משמעותיים ונעים במתח שבין הצורך להשקיע משאבים רבים על מנת להשלים קליטה איכותית ואינטגרציה בסיסית בשלב הראשון (לימוד שפה, דיור, שירותי רפואה וכד'), הצורך ביצירת מקומות תעסוקה, משאבי דיור וכו' וכל זאת למול הגירה שאיננה מתוכננת או צפויה מראש. למול העובדה שהגירה תמיד הייתה מנוע צמיחה כלכלי **בסופו של דבר** ההשקעה בקליטת מהגרים בשלביה הראשונים מהווה נטל כלכלי כבד, לעיתים במדינות חלשות אף מביאה למשבר כלכלי (כגון גל ההגירה הגדולה לישראל בתחילת שנות החמישים), אך בסופו של דבר אוכלוסייה חדשה במדינה מביאה הזדמנות כלכלית עצומה, ידיים עובדות, מוסיפה הון אנושי עצום וגיוון באופי המחשבה בכלל הרבדים.

אם כן בבואנו לנתח את ההשפעה של ההגירה על מדינת הלאום נוכל לדון במקרה הבוחן המעניין של גרמניה על מנת לעמוד על ההשפעות שנוצרו.

ההגירה מארצות אפריקה לגרמניה אופיינה ברובה בפליטים ומבקשי מקלט, עם זאת ניכר כי השתלבו במהגרים גם לא מעט מהגרי עבודה. האתגר הגדול של גרמניה בקליטת ההגירה היה ועדיין האינטגרציה. בפועל קבוצות גדולות מאוד של מהגרים הגיעו לגרמניה והקושי המרכזי היה בהיערכות של המדינות לקליטה, כאשר המדינה קיבלה את ההחלטה "לפתוח את שעריה" בפני המהגרים (בעירבון מוגבל יש לציין) החלו תהליכים למסד את קליטתם. תכניות חינוך, מגורים, תעסוקה וכו'. בפועל ניכר כי כאשר מביטים אל מדינת הלאום הגרמנית, העקרונות המנחים בה הם שפה, שמירת החוק ושותפות לערכיה הדמוקרטיים של המדינה. בכך למעשה שמה גרמניה את האינטגרציה כמנגנון אשר יביא את המהגרים בעלי התרבות ומערכת הערכים השונה כל כך למצב בו הם הופכים לחלק ממדינת הלאום. ניתן לראות כי על אף שההגירה בסופו של דבר הביאה כמיליון וחצי עד שתי מיליון מהגרים בהערכה מושכלת, בפועל עדיין מתקיימת מערכת לאומית חזקה מספיק (הנהנית מיכולת משאבית וכלכלית כמעט בלתי מוגבלת) המסוגלת ליצר מנגנוני אינטגרציה חזקים מספיק על מנת לאפשר את שילוב המהגרים בחברה הגרמנית ועל ידי כך דה-פקטו לחזק את מדינת הלאום הסובלת מקשיים בעיקר בתחום הדמוגרפי וכוח העבודה בתעשייה.

לעומת זאת ניכר כי גרמניה ביצעה ועדיין מבצעת מהלכים משמעותיים מאוד על מנת למנוע "הצפה" של מהגרים. בפועל ישנם הסכמים נרחבים ויקרים מאוד שמתוחזקים מול מדינות בגבולה של גרמניה כגון טורקיה, ובמדינות המוצא אשר מטרתם בפועל היא למנוע "שטף" נוסף של מהגרים לגרמניה. כיום ישנם כ 3.6 מיליון פליטים בטורקיה שבפועל מנועים מלהגיע לתוך אירופה (בפועל רובם יגיעו לגרמניה כפי שקרה בגל הראשון) ועוד פליטים רבים שיציאתם נמנעת במדינות היעד, זאת על ידי מתן כספים, הטבות פוליטיות ומיני אתנן אחרים באופן פורמלי ובאופן לא פורמלי. בנוסף מתקיימים סיורי שיטור ימי המונעים הגעת פליטים לחופי אירופה, ואף יציאת פליטים מנמלי המוצא. כלומר מדינות אירופה וגרמניה בתוכם בפועל מונעות התרחבות של תופעת ההגירה מתוך הבנה כי מערכות הקליטה והשילוב של המהגרים בסכנה של אובדן רלוונטיות במידה והתופעה תתרחב יתר על המידה. יש לציין כי גרמניה עסקה באופן משמעותי בניסיון למנוע התכנסות של אוכלוסייה תרבותית ב"גטאות", המציאות הוכיחה כי במקרים רבים המציאות הייתה חזקה יותר, את ההבדל ניתן לראות בפירוש בפער שבין האופן שהדבר מתקיים בברלין לעומת מדינת בוואריה.

לסיכום ניכר כי גרמניה כמדינה חזקה וגדולה באיחוד האירופי מהווה סמן ימני באופן הקליטה של מהגרים לתוכה ומאפשרת קיום של תרבויות שונות בתוך מדינת הלאום הגרמנית, ניכר כי מאמצי האינטגרציה יביאו לשילוב של מהגרים (בעלי רצון להשתלבות) וכי ישנם מנגנוני פעולה חזקים ובעלי משאבים רבים למימוש. עם זאת ניכר כי גם גרמניה הגדולה חוששת מהרחבת התופעה באופן לא נשלט ועל כן מבצעת פעולות אקטיביות למנוע את התפשטותה הבלתי נשלטת, ניכר כי התרחבות כזו יכולה להביא לתופעות אשר יכולות בהחלט להסיט את האדיבות וקבלת הפנים למקומות אחרים בהחלט. באשר למדינת הלאום הגרמנית, נראה כי עד היום התופעה הגלובלית של ההגירה לא הביאה לאיום על מדינת הלאום ואפילו חיזקה אותה במידה מסוימת כיוון שהביאה מספר פתרונות לבעיות קיימות, עם זאת ברור כי הגירה נרחבת, בלתי נשלטת ולא מתוכננת בהחלט תשפיע על מרכיבי הביטחון הלאומי של המדינה ואולי אף תביא לסכנה למדינת הלאום כפי שהיא באה לידי מימוש כיום – מדינה אשר המאפיינים בה – סמלים מערכת חינוך שפה וכו' הם אתניים לאומיים ברורים מאוד, יתכן כי ברבות השנים אם וכאשר המיעוט המהגר לתוך גרמניה יהפוך למשמעותי תבוא דרישה להפיכתה של גרמניה למדינת לאום דו לאומית או רב לאומית בהתאם להגדרות לעיל, בכך ניתן לומר כי שינוי אופייה הלאומי של המדינה אפשרי בהחלט, האם זו סכנה או לא, ברור שהדבר תלוי בנקודת המבט הפוליטית במגוון הדעות בגרמניה, זו הצרובה מחוויות מלחמת העולם השנייה, אך עם זאת חווה את עליית הגורמים הקיצוניים בפוליטיקה הגרמנית, אלו מתחזקים מכל הסיבות הלא נכונות ונראה כי חוסר הוודאות לאופייה של גרמניה אחרי עידן מרקל גדול.

מלכי חיים  
משתתף מב"ל  
מחזור מ"ז

**ביבלוגרפיה:**

1. גרמניה / סקירה כלכלית (אפריל 2019), מנהל סחר חוץ, משרד הכלכלה
2. פישר, י. (21 בספטמבר 2015), הנטל הכלכלי של קליטת פליטים ישתלם – אבל לארצות העשירות בלבד, [דה מרקר](https://www.themarker.com/wallstreet/1.2735098).
3. אוני, א. (5 ליולי 2018), לאירופה נגמר התיאבון לפליטים, [גלובס](https://www.globes.co.il/news/article.aspx?did=1001244571).
4. אינטגרציה כלכלית של מהגרים ממדינות חבר העמים בארבע מדינות: ניתוח השוואתי, תשע"ב, 11-97 ,1 ,הגירה. קארין אמית, אולנה בגנו, ויליאם ברידג', דון דבורץ, יצחק הברפלד, ג'ון לוגן, משה סמיונוב, אירנה קוגן, רבקה רייכמן.
5. אוני, א. (14 באוגוסט 2019), גרמניה בדרך למיתון: צמיחה שלילית מעוררת חשש באירופה וקריאות לשינוי מדיניות התקציב, [גלובס](https://www.globes.co.il/news/article.aspx?did=1001297281)
6. אברהמי, ז. (24 באוקטובר 2019), הכתובת שעל הקיר, [גלובס, עמודים 16-22.](https://www.globes.co.il/news/article.aspx?did=1001304583)
7. YSCOOL סוגי מדינות לאום והצדקות למדינות לאום, לימודי אזרחות-מדינת ישראל.